Frederic Goudy

Frederic William Goudy (3. elokuuta 1865 Bloomington – 5. marraskuuta 1947 Marlborough-on-Hudson) oli yhdysvaltalainen kirjainmuotoilija, typografi, kustantaja ja opettaja. Hän suunnitteli kirjaintyyppejä, joista suuri osa on yhä yleisesti käytössä.

Goudy työskenteli nuorena muun muassa kirjanpitäjänä ja kiinteistöalalla mutta siirtyi 1892 perustamansa lyhytikäisen Modern Advertising -lehden ja 1903 perustamansa Village Press -kustantamon myötä kustannusalalle. Samalla Goudyn suunnittelemat kirjaintyypit saavuttivat suuren suosion. Vuosina 1920–1940 Goudy työskenteli Lanston Monotype Companyn palveluksessa ja siirtyi sitten opettamaan kalligrafiaa Syracusen yliopistoon.

Goudy suunnitteli kaikkiaan 116 kirjaintyyppiä ja julkaisi 59 teosta, jotka ovat vaikuttaneet voimakkaasti typografian ja kirjainmuotoilun kehitykseen.

Goudyn suunnittelemia kirjaintyyppejä 
 Copperplate Gothic (1901) 
 Kennerley (1911)
 Goudy Old Style (1915)
 Deepdene (1927)
 Remington Typewriter (1929)
 Californian (1938)
 Bulmer (1939)

Typografit
Yhdysvaltalaiset kirjainmuotoilijat
Vuonna 1865 syntyneet
Vuonna 1947 kuolleet